
СПРАВКА ЗА ОРИГИНАЛНИТЕ НАУЧНИ ПРИНОСИ
За участие в конкурса са представени научни публикации, които не повтарят представените за придобиване на ОНС „Доктор”.

Представените научни трудове са 40 бр., от които 14 научни публикации в реферирани и индексирани издания в световноизвестни бази данни с научна информация и 26 бр. - статии и доклади публикувани в нереферирани списания с научно рецензиране или в редактирани колективни томове. 

21 бр. научни публикации са на английски език и 19 бр. на български език. 
I. ОРИГИНАЛНИ НАУЧНИ ПРИНОСИ
1. Анализ на тютюн 

Извършена е разширена химична характеристика на подбрани сортове и линии ориенталски тютюни от екотипове Джебел Басма, Крумовград, Устина и Средногорска яка. Установени са сходства на контролите с изпитваните селекционни линии - Г8-3, Г8-5, Г8-13, Г8-25, Г8-26. 
Определени са основни химични показатели, обуславящи пушателно-вкусовите свойства на сортове ориенталски тютюни, отглеждани при типични и нетипични условия на средата. Тютюните, отглеждани в типичните за сорта райони са с типичното за ориенталските тютюни съдържание на никотин и захари и се характеризират с балансиран вкус на тютюневия дим. Съдържанието на никотин и захари в сортовете тютюн, отглеждани в нетипичен за сорта регион, варират в широки граници и показват голяма разлика във вкуса и физиологичното усещане на тютюневия дим - Г7-3.
Установено е намаляване на никотиновото съдържание и увеличаване на съдържанието на разтворими захари при 10 сорта и селекционни линии ориенталски тютюни от Пловдивска и Македонска тютюневи области при изследване на процеса на сушене на тютюна – Г8-19. 
Направена е разширена химична характеристика на интродуцирани чуждестранни сортове тютюн Бърлей за условията на България. На базата на получените резултати е установено, че те могат да се използват, както за директно внедряване в тютюнопроизводството, така и най-вече, като донори на генплазма в хибридизацията за създаване на нови сортове от тази сортова група - Г7-2.
Проучен е начинът на наследяване на най-важните химически показатели (никотин, общ азот, захари и белтъци) при тютюн Бърлей. Унаследяването на съдържанието на общ азот и белтъци при тютюн Бърлей е непълно доминантно. Унаследяването на съдържанието на захари е моногенно свръхдоминантно или непълно доминантно, а унаследяването на съдържанието на никотин е свръхдоминантно, непълно доминантно и адитивно-доминантно. Установено е, че отборът на генотипи по отношение на съдържанието на никотин, общ азот, захари и белтъци е ефективен в по-късни хибридни генерации, а на съдържанието на никотин и в по-ранни такива – Г7-1, Г8-10, Г8-11. 

Изследвани са корелативните връзки между климатичните показатели: средноденонощна температура и сума на валежите от една страна и най-важните химически показатели при сортове тютюн Бърлей. Получените резултати показват, че най-силно е влиянието на сумата на валежите и по-слабо температурата. Валежите оказва значително влияние върху намаляването на съдържанието на захари, общ азот и никотин. Климатичните условия не оказват съществено влияние върху процентното съдържание на белтъци, пепели и амоняк – Г8-15.
2. Анализ на тютюнев дим – катран, никотин, СО, карбонилни съединения
Извършена е разширена химична характеристика на подбрани сортове и линии ориенталски тютюни от екотипове Джебел Басма, Крумовград, Устина и Средногорска яка. Установено е съдържнанието на основните компоненти в тютюневия дим – катран, никотин и СО. Направена е оценка на техните свойства и е установено сходство на контролите с изпитваните селекционни линии - Г8-2, Г8-5, Г8-26. 

Определено е съдържанието на карбонилни съединения в тютюневия дим на различни сортове български тютюни и промишлено произведени марки цигари. Най-високо съдържание на карбонили в тютюневия дим е установено при сортове тютюн Виржиния, следвани от сортовете ориенталски тютюни и сортовете тютюн Бърлей. Активирането на ментоловата капсула във филтъра, филтъра с активен въглен и рецес филтъра с активен въглен увеличават съдържанието на карбонили в марките цигари в сравнение с ацетатния филтър. Цигарите с вентилация на филтъра имат по-ниско съдържание на карбонилни вещества в тютюневия дим в сравнение с тези с невентилирани филтри - В4-5.

Изследвано е съдържанието на карбонилни съединения в главната димна струя на цигари, пурети и тютюни за лула – ацеталдехид, формалдехид, ацетон, акролеин. Най-високо съдържание на карбонили е установено в пуретите, а най-ниското - в цигарите. Основен принос в общото карбонилно съдържание на трите типа тютюневи изделия имат ацеталдехида и ацетона. В цигарите е отчетено най-ниско количество пропионалдехид, в тютюните за лула - формалдехид и пропионалдехид, в пуретите – формалдехид и акролеин. Върху съдържанието на карбонилни съединения в емисиите на цигари оказва влияние вида на филтъра, а при тютюните за лула и пуретите - вида на аромата – Г8-16.
3. Анализ полифеноли в тютюн, тютюневи блендове от цигари и тютюнев дим

Изследвано е съдържанието на отделните компоненти на полифенолния комплекс при различни видове тютюн (N. alata Link & Otto, N. rustica L., N. tabacum L.). Съдържанието на хлорогенова киселина в листата варира от 2,44±0,21 mg/g (N. rustica) до 7,10±0,50 mg/g (N. alata), а това на рутин - от 0,55±0,05 mg/g (N. alata) до 10,85±0,80 mg/g (N. rustica). Съдържанието на флавоноиди е между 0,66±0,12 mg/g (N. alata) и 11,51±0,8 mg/g (N. rustica) - В4-6.

Проучено е съдържанието на полифеноли в различни тютюневи блендове от цигари – Американ бленд, Виржиния бленд и Ориентал бленд чрез HPLC. Най-високо съдържание на полифеноли е отчетено в Ориентал бленд, следвано от Виржиния бленд, а най-ниско е в Американ бленд. Установени са незначителни разлики в общото съдържание на полифеноли на фамилия цигари от Американ бленд – Г8-8.

Проучено е съдържанието на полифеноли в главната димна струя и в угарките на лабораторно изготвени цигари от ориенталски тютюни от екотип Крумовград. Установено е, че количеството на флавоноидите в тютюневия дим и в угарките на изследваните сортове тютюн е статистически еднакво. Цигарите без филтър имат по-голямо количество флавоноиди в сравнение с цигарите с филтър. Не се откриват фенолни киселини в тютюневия дим и в угарките – Г8-12.

Изследвано е съдържанието на полифеноли в тютюневи блендове, тютюнев дим и угарки от различни марки цигари. Най-голямо количество полифеноли е открито в цигарите от ориенталски тютюн, следвано от цигарите от Виржиния бленд и Американ бленд. Не се отчита статистическа разлика между съдържанието на полифеноли при фамилията марки цигари от Американ бленд. Наблюдава се значително увеличение на количеството на флавоноиди в тютюневия дим на цигарите от Ориенталски тютюн в сравнение с блендовете цигари. Съдържанието на флавоноиди в цигарите с филтър е по-малко в сравнение с безфилтровите цигари - В4-3.

4. Анализ на тютюневи екстракти 
Изследван е химичния състав на непречистени тютюневи екстракти, получени чрез различни разтворители – 100 % метанол, 60% метанол, етанол и вода. Екстрактите, получени със 100 % метанол и 60% метанол се характеризират с високо съдържание на полифеноли и намалено съдържание на никотин и захари. В етанолните екстракти е отчетено най-ниско съдържание на полифеноли, никотин, захари и антиоксиданта активност. При екстракция с вода се получават неразтворими комплекси. Съдържанието на полифеноли, никотин и захари варира значително – В4-9, Г8-21.

Изследвано е съдържанието на основни химични компоненти в пречистени тютюневи екстракти, съдържащи флавоноиди, получени чрез използване на адсорбционна смола Amberlite XAD 7. Установено е, че количеството на флавоноидите в екстрактите варира значително и е в пряка зависимост от съдържанието им в тютюневата суровина. Съдържанието на никотин и захари е много по-малко от това на непречистните екстракти - В4-2. 

Изследвано е съдържанието на полифеноли в пречистени тютюневи екстракти, обогатени на фенолни киселина (Е-ФК) и екстракти, обогатени на флавоноиди (Е-Фл), получени от различни видове тютюн (N. alata Link & Otto, N. rustica L., N. tabacum L.). Добивът на фенолни киселини в Е-ФК е от 71% до 86%. , а добивът на флавоноиди в Е-Фл е 72±9%. Е-Фк са максимално пречистени от флавоноиди, а Е-Фл - пречистени от фенолни киселини – В4-6.

5. Анализ на биологично активни вещества в тютюневи листа, тютюневи семена, етерично масло, тютюневи конкрети и резиноиди и др.

Изследвано е съдържанието на биологично активни вещества в нелетливата и летливата фракция от листата на ориенталски тютюн Пловдив 7 (N.tabacum L.). Резултатите показват, че в листата се съдържат никотин, бетулин, карнозна киселина, урсолова киселина, хлорогеновата киселина, феруловата киселина, ваниловата киселина, мирецитин, кверцетин, апигенин, лутеолин, (Е) –фитол, соланон (6.8%), цис-5-бутил-4-метилдихидрофуран-2 (3Н)-он (6.4%) и дихидро-β-йонон (5.2%) – Г8-17. 

Изследван е химичният състав на листа и екстракти от два генотипа тютюн N. alata Link & Otto (жасминов тютюн). В листата на тютюна са идентифицирани следните съединения: бетулин, бетулинова киселина, хлорогенова киселина, розмаринова, синапинова, кафеена, ванилова, хиперозид, апигенин, лутеолин, хесперетин и каемпферол. В етеричното масло са определени 19 компонента, сред които основните са: фитол, соланон, цис-5-бутил-4-метилдихидрофуран-2(3h)-он, дихидро-β-йонон, α-йонон, β-дамасценон, 1-метилнафтален. В конкретите са идентифицирани 19 компонента: изоамилов алкохол, оксиникотин, фитол, 4-метил-1-пентанол, котинин, 3-метил-3-пентанол, 3 - пентанон. Броят на идентифицираните летливи вещества в резиноидите е 16 - никотин, фитол, ейкозан, диетилов фталат, дибутилфталат, соланон, фурфурилов алкохол - В4-1. 
Изследвано е съдържанието на биологично активни вещества в семена от три вида Nicotiana. В маслото на семената са открити фосфолипиди, ß-ситостерол, последван от холестерол и ∆5-авенастерол холестерол, кампестерол, ∆5-авенастерол и стигмастерол. В токофероловата фракция най-преобладаващ е γ-токоферолът. Основните мастни киселини са линолова, олеинова и палмитинова. Пастата от семена съдържа минерали, целулоза, протеини и аминокиселини - В4-4.

Установено е високо съдържание на полифеноли и тритерпени в листата и екстрактите на три вида тютюн (Nicotiana alata Link и Otto, Nicotiana rustica L. и N. tabacum L.), отгледани при едни и същи условия – В4-7.  

Определено е съдържанието на биологично активни вещества в листата, етеричното масло, конкрета и резиноида на N. rustica L. В листата са идентифицирани тритерпени, свободни и свързани фенолни киселини. В етеричното масло са идентифицирани 19 компонента. В контрета са установени изоамилов алкохол, оксиникотин, фитол, 4-метил-1-пентанол, котинин и 3-метил-3- пентанол. В състава на резиноида доминира никотин, фитол, ейкозан, диетилфталат, дибутилфталат и соланон - В4-8. 
6. Анализ на полифеноли в медицински растения

Използван е ВЕТХ анализ, хроматографска техника „пръстов отпечатък“ (fingerprint), различни колони и подвижни фази (различни методи) с цел количествено определяне на полифеноли във видове от род Achillea, Artemisia, Mentha, Dysphania. При различните видове се постига добро разделяне на полифенолния комплекс при използване на различните методи – Г8-1, Г8-18.
7. Антиоксидантна активност на тютюневи екстракти и синтетични производни

Определена е радикал-улавящата активност (DPPH-метод) на пречистени тютюневи екстракти, съдържащи флавоноиди, получени от различни видове тютюн (N. alata Link & Otto, N. rustica L., N. tabacum L.), чрез използване на абсорбционна смола Amberlite XAD 7. Резултатите показват висока радикал-улавяща активност на всички екстракти - В4-2, В4-6.
Изследвана е антиоксидантната активност (FRAP-метод) на непречистени тютюневи екстракти, получени чрез различни разтворители. Екстрактите, получени с чист метанол и 60% метанол имат висока антиоксидантна активност. В етанолните екстракти е отчетена ниска антиоксиданта активност. Резултатите от изследванията сочат, че антиоксидантната активност вероятно е свързана освен със съдържанието на полифеноли, но и със синергичния или антагонистичен ефект на останалите съединения, присъстващи в екстрактите – В4-9, Г8-21.

Изследвана е антиоксидантнана активността на избрани 2-фенил-бензотиазолови съединения и сравнена с активността на природните съедининия рутин, кверцетин пирокатехол и пирогалол чрез DPPH-метод и ABTS-метод. Бензотиазоловите съединения съдържащи пирогалолов фрагмент проявяват радикал-улавяща активност сходна с тази на природния антиоксидант кверцетин. Направеният анализ на резултатите покава, че ABTS-метода дава възможност за изследване на връзката структура-активност - Г8-24. 

Проучена е радикал-улавящата активност на 2-(хидроксифенил) бензотиазолови производни. Установено е, че антиоксидантната активност зависи главно от броя и позицията на фенолни хидроксилни групи - В4-10.
8. Антимикробна активност на тютюневи екстракти и синтетични вещества

Изследвана е антимикробната активност на ароматни екстракти (конкрет и резиноид) от листата на ориенталски тютюн „Пловдив 7“ срещу девет микробиални щама. Резултатите показват слаба антимикробна активност срещу бактерии Staphylococcus aureus и Bacillus subtilis, а при останалите седем микробни щама не е установена активност – Г8-17 .  
Изследвана е антимикробната активност на екстракти от два генотипа на тютюн N. alata Link & Otto (жасминов тютюн). Резултатите показват умерена антимикробна активност срещу Staphylococcus aureus и Bacillus subtilis - В4-1.

Конкретът и резиноидът от N. rustica L. проявяват слаба антибактериална активност - В4-8.
Изследвана е антимикробната активност на шест 2-фенил бензотиазолини и четири 2-нафтил бензотиазолини съединения. Съединенията проявяват активност срещу Bacillus licheniformis и Staphylococcus aureus – Г8-24.
9. Изследване на видове от род Ranunculus L.
Изследвана е изменчивостта на четири популации Ranunculus arvensis var. Typicus becк. - три естествени - Бяла, Монтана и Царево, а една култивирана популация от Бяла в Асеновград. Култивираните растения в Асеновград в сравнение с тези от Бяла (естествено местонахождение) се характеризират с изменчивост, което ги характеризира като мезофити. Те имат по-големи основни епидермални клетки и по-големи устица. Тези растения се доближават по анатомични характеристики до растенията в Царево, където климатът е по-влажен от Северна България – Г8-4.
Проведен е сканинг електономикроскопски анализ на семенна повърхност на 3 вида лютичета – Ranunculus sardous, Ranunculus arvensisvar. typicus и Ranunculus arvensisvar. tuberculatus. Изследвани са размерите, общият план, скулптурата на семена, метричните характеристики и формата на носчето на съответните видове. Установени са различия във външната повърхност, микроповърхностните структури и метричните характеристики на семената, съответстващи на секционното групиране на видовете – Г8-9. 
Направена е инвертаризация и ревизия на наличните хербарийни колекции от секция Ranunculus, род Ranunculus L. в националните хербариуми на Аграрен университет – Пловдив и Институт по биоразнообразие и екосистемни изследвания – БАН и е актуализирана информацията, касаеща хорологията на таксоните от секцията. Голяма част от видовете от секция Ranunculus, род Ranunculus L. имат широко географско разпространение. Въпреки повсеместното разпространение на видовете в последните години те не са били обект на задълбочени хорологични изследвания – Г8-6.

10. Изследване на почвени микроорганизми
Оценена е гъстотата на популацията и биоразнообразието на полезни хифални почвени микроорганизми (видове от ред Actinomicetalеs и арбускуларни микозни гъби от Glomeromycota) в различни типове почва. Установено е, че канеленовидни лесивирани почви имат най-голяма плътност на популацията на полезни микроорганизми и висока степен на колонизация с арбускулни микоризни гъби, последвани от тъмни наносни почви - Г7-4. 
ІІ. МЕТОДИЧНИ ПРИНОСИ

1. Адаптиран е метод за определяне на кофеин в тютюнев пълнеж от цигари чрез високоефективна течна хроматография. Постига се добро разделяне на кофеина от останалите веществата в тютюневия пълнеж – Г8-20.  
2. Адаптиран е метод за определяне на обща антиоксидантна активност чрез желязо-редуциращата активност на плазма (FRAP метод) – Г8-21.
3. Проучени са класически и съвременни техники за пречистване на бензпирен (ВаР) от кондензата на тютюневия дим. При пречистване на ВаР с колонна хроматография с подвижна фаза Silica gel и елуенти n-хексан:толуен (n-хек:тол - 9:1)(v/v) е установен добив от 95%. При използване на твърдофазна екстракция с картридж ENVI-Florisil и елуент метанол (MeOH) се постига 100% аналитичен добив на ВаР – Г8-7.
ІІІ. НАУЧНО-ПРИЛОЖНИ ПРИНОСИ

1. Данните от проучването върху състава на листата и екстракционните продукти на различни видове тютюн потвърждават потенциалната му употреба за получаване на специфични фитопродукти, които могат да намерят приложение в биофармацията, козметиката, парфюмерията и др. – В4-1, В4-2, В4-6, В4-7, В4-8, В4-9.
2. Открита е потенциална алтернативна употреба на семена и паста като храна за животни и евентуално като суровина за нови потребителски продукти за човешкото здраве. Концентрацията на аминокиселини, важни за храненето на животните (лизин, метионин и цистеин) в пастата от тютюневи семена е ниска, което предполага необходимост от внимателна комбинация с други съставки на диетата на животните – В4-4.
3. Намерена е корелационна връзка между кафеоилхиновите киселини и радикал-улавяща активност, изследвана чрез DPPH метод при екстракти от четири вида Achillea millefolium - Г8-18.
4. Установена е обратнопропорционална връзка между вентилацията на филтъра и съдържанието на флавоноиди в тютюневия дим - В4-3.

5. Установени са положителни корелации между общото съдържание на карбонилни съединения и катран, никотин, СО и отделни карбонили при марките цигари – В4-5.
6. Подбрани са переспективни селекционни линии ориенталски тютюни от различни екотипове на базата на направени разширени химични изследвания и оценка на пушателните им качества - Г8-2, Г8-5, Г8-26.
7. Интродуцирани са чуждестранни сортове тютюн Бърлей за условията на България, които могат да се използват, както за директно внедряване в тютюнопроизводството, така и като донори на генплазма в хибридизацията за създаване на нови сортове тютюн – Г7-2. 
8. Отделени са добри донори за хибридизация в селекционните програми за постигане на селекционния идеал по отношение всички важни химични и физикотехнологични показатели при тютюн Бърлей – Г8-14.
9. Установено е, че 70% метанол е най-подходящият разтворител за екстракция на съединения, принадлежащи към групата на полифенолите Г8-18.

10. Най-подходящ екстрагент за извличане на биоактивни метаболити от листата на N. alata, N. rustica, and N. tabacum е 50 % и 70 % етанол– В4-7.

